Protokoll 3 2022

Styremøte i NBfU region Nord torsdag 17. mars.

Sted: Zoom

Tilstede: Katrin Kvæl Hasselberg, Lena Gimse, Tanita Thomassen, Andrea Bruun Eivik.

Forfall: Mariam Tartousi, Kevin Valberg, Synne Sandtrøen.

Møtestart: 19:00

Sak 13.22: Blindmila oppdatering

Katrin orienterte fra arbeidet med Blindmila. Arrangementet er fullt, vi har 19 påmeldte, få av disse er fra Nord. De andre er fra andre regioner. Komiteen vil jobbe med å finne ledsagere som skal være med på arrangementet, det er behov for både nye og erfarne. Det skal sendes ut en mail til de påmeldte som en bekreftelse på at de får være med på Blindmila. Det vil også bli noen zoom-møter i forkant av arrangementet.

Vedtak: Komiteen jobber videre med planlegging av Blindmila.

Sak 14.22: yukigassen

Denne helgen arrangeres nordisk mesterskap i snøballkasting (Yukigassen) i Vardø.

Et av våre styremedlemmer, Kevin Valberg deltar på Yukigassen denne helgen og er med på laget Sneblindingan som er Blindeforbundet sitt lag. Nord vil dekke halvparten av kostnadene for Kevin sin deltakelse. Dette ble bestemt via digital kommunikasjon mellom resten av styret på onsdag.

Vedtak: Styret besluttet å dekke halvpartene av kostnadene for Kevins deltakelse på Yukigassen 2022

Sak 15.22: Årsmøte 2022 oppdatering

Widerøe kommer ikke, det vil bli Showdownturnering i stedet for flysikkerhetskurs. De fleste papirene er ferdigstilt, aktivitetsplan og budsjett gjenstår. Katrin sender en påminnelse på styrelista på messenger ang. årsmøtepapirene. Frist for å gjøre ferdig papirene er 23. mars. Vi sender bekreftelse på påmelding til de utenfor styret som har meldt seg på årsmøtet. Flybilletter bestilles over helgen. Vi har med oss to fellesledsagere.

Vedtak: Styret jobber med de siste årsmøtepapirene andre praktiste oppgaver som gjenstør.

Sak 16.22: Neste styremøte (vedtektsendringer og sakspapirer)

Vedtak: Neste møte er satt til onsdag 23. mars klokka 18.

Møtet sluttet 19:50.

Tanita Thomassen

Referent